Document ID: /roh_data/filtered/fineweb-2-filterrobots_roh.jsonl.gz/73425

Ovra da charvun Saline Joniche avant la fin
- Dumengia, 1.3.2015, 16:47
En l'Italia ha ina dretgira annullà tut las decisiuns en connex cun las lubientschas per bajegiar l'ovra da charvun Saline Joniche.
Sco che l'organisaziun Futur senza charvun ha communitgà, haja la dretgira administrativa da la regiun Lazio approvà tut ils recurs cunter l'ovra da charvun. Recurrents eran stads la regiun Lazio, organisaziuns da l'ambient ed ulteriuras organisaziuns naziunalas e localas.
Il settember 2013 aveva il suveran grischun approvà l'iniziativa "Gea a l'energia schubra senza forza da charvun". Sinaquai aveva il concern d'energia grischun Repower decidì da sa retrair dal project dad in'ovra da cotgla Saline Joniche.
RR novitads 17:00